се вижда ясно. Преведеният информационен текст трябва да е с главни букви, с шрифт Helvetica Bold. За чаши с обем, по-малък от 500 ml, минималният размер на шрифта е 5 pt, а за чаши с обем 500 ml или по-голям — 6 pt. Когато информационният текст на допълнителни езици е поставен в правоъгълното черно поле, се допускат отклонения от максималния изискван размер на маркировката.
 Използват се цветове със следните кодове:
 —
 Бяло: C = 0/M = 0/Y = 0/K = 0
 —
 Черно: C = 0/M = 0/Y = 0/K = 100
 —
 Червено: C = 0/M = 90/Y = 60/K = 0
 —
 Синьо: C = 60/M = 0/Y = 0/K = 0
 4.
 Маркировката на чаши за напитки, изработени изцяло от пластмаса, трябва да отговаря на изискванията на настоящата точка.
 а.
 Разположение на маркировката
 i.
 Традиционни чаши
 Маркировката се поставя хоризонтално върху външната повърхност на чашата там, където се вижда по-ясно. Маркировката не се поставя под основата на чашата. Когато е печатна, маркировката се поставя далече от ръба, за да се избегне контакт с устата на потребителя при пиене. Ако чашите са с набраздена повърхност, маркировката не може да се гравира/щампова релефно върху набраздената повърхност.
 ii.
 Чаши за шампанско
 Маркировката се поставя хоризонтално върху външната повърхност на чашата (включително горната страна на основата, която държи крачето) там, където се вижда по-ясно. Маркировката не се поставя под основата на чашата. Когато е печатна, маркировката се поставя далече от ръба, за да се избегне контакт с устата на потребителя при пиене. Ако чашите са с набраздена повърхност, маркировката не може да се гравира/щампова релефно върху набраздената повърхност.
 Ако поради формата или размера на чашата не е възможно маркировката да се постави хоризонтално, тя може да се завърти на 90 ° и да се постави вертикално.
 б.
 Размер на маркировката
 Маркировката има правоъгълна форма и отношението между височината и дължината е 1:2.
 За чаши с обем, по-малък от 500 ml, минималният размер на маркировката е 1,4 cm на 2,8 cm (3,92 cm2).
 За чаши с обем 500 ml или по-голям, минималният размер на маркировката е 1,6 cm на 3,2 cm (5,12 cm2).
 в.
 Дизайн на маркировката
 i.
 Печатна:
 Дизайнът на маркировката се възпроизвежда с черно мастило, без да се добавят каквито и да било ефекти и без да се ретушира или разширява фонът. Когато се отпечатва в действителен размер, маркировката се възпроизвежда с минимална разделителна способност 300 точки на инч. Маркировката следва да е достатъчно контрастна спрямо фона, така че да се чете възможно най-лесно. За тази цел очертанията на маркировката се отпечатват в един от следните цветове:
 —
 Бяло: C = 0/M = 0/Y = 0/K = 0
 —
 Черно: C = 0/M = 0/Y = 0/K = 100
 —
 Червено: C = 0/M = 90/Y = 60/K = 0
 —
 Синьо: C = 60/M = 0/Y = 0/K = 0
 ii.
 Гравирана/релефно щампована:
 Дизайнът на маркировката се възпроизвежда, без да се добавят каквито и да било ефекти и без да се ретушира или разширява фонът. Белите очертания, изобразени в